messages: Analüüsi uudist ja koosta sellele lühike, ühe või kahe lausega kokkuvõte. Vasta alati eesti keeles ja ainult kokkuvõttega!
  
  Tekst:
  
  Haapsalu väikelaste kodu põlengus 20. veebruaril hukkus kaheksa last ja kaks täiskasvanud hoolealust. Eesti kohtuekspertiisi instituudis läbi viidud uuringud sündmuskohal võetud proovidest põlevainet ega selle jääk ei tuvastanud. Samuti välistas tulekahjuekspertiis põlengu põhjusena elektrisüsteemi või seadmete rikke tuleõnnetuse uurimist juhtiv Lääne ringkonnaprokurör Indrek Kalda. Eksperdid tuvastasid, et tulekahju sai alguse hoone põhjapoolse tiiva välisukse juurest, kus paiknes puuvillariidega kaetud tugitool ning maas oli sünteetiline vaip ja tuli levis sealt läbi vahelae pööningule ja kandus hoone keskosa suunas. Ja tulekahju tehnilise põhjusena on ekspertide hinnangul võimalik ainult lahtise tuleallika termiline toime. Arvestades tulekahju koldes paiknenud materjale võis süüteallikas olla väikese võimsusega. Tehniliste tunnuste põhjal ei olnud antud juhul tulekahju tekke aega ega tule levimiskiirust võimalik hinnata. Haapsalu väikelastekodu direktor Eve Kabin ütles meie uudisteportaalile, et lahtise tuleallikat lastekodus kindlasti olla ei saanud. Meile ei saanud lahtist tuld nagu üldse kasutada, mitte kuskil, ei, siseruumides ei olnud meil kuskil lubatud suitsetada, isegi meie territooriumil oli veel keelatud suitsetada. Meil oli üks väikene nurk hoopis teises tiivas, kus siis oli lubatud kasvatajatel. Õues oli suitsetamiskiht täiesti olemas. Lääne ringkonnaprokuröri Indrek Kalda sõnul ei saa veel praegu vastata küsimusele, kas Haapsalu väikelastekodus olid täidetud tuleohutusreeglid. Tulekahju tekke põhjuse uurimine kriminaalmenetluse käigus jätkub. Meil tuleb edasi töötada erinevate uurimisversioonidega ja endiselt on võimalik nii tulekahju põhjustamine ettevaatamatusest kui ka süütamine ja praegu ei ole siiski võimalik täielikult eelistada ühte uurimisversiooni teisele. Meil tuleb võtta seisukoht. Esiteks selles suhtes, et tuleb kindlaks teha isikus põlengu põhjustest, kuid samas meil tuleb kindlaks teha ka see, kas siis Haapsalu lastekodus on järgitud piisavalt hoolsuskohustust laste kasvatamisel ja valvamisel ning kas on tehtud kõik, et lapsi päästa.
messages: user
messages: Haapsalu väikelastekodu põlengu tehniliseks põhjuseks peavad eksperdid lahtise tule allikat. Haapsalu väikelastekodu direktor Eve Kabin ütles, et lahtist tuld lastekodus olla ei saanud.
messages: assistant